"Setswana Puo ya Gae (HL)/P3 12 DBE/Ngwanaitseele 2019 NSC – Kaedi ya go tshwaya KAROLO YA B: DITLHANGWA TSA TIRISANO POTSO 2 2.1 LEKWALO LA BOTSALANO Lekwalo la botsalano ke le le kwalelwang motho mongwe yo o rileng e ka nna wa losika kgotsa tsala go tlhaeletsana jaaka go leboga, itsise, kopa, keleletsomasego jalojalo. Dintlha tse di tshwanetseng go elwa tlhoko fa go tshwaiwa lekwalo la botsalano:  Lekwalo le, le le leele, ka lona motlhatlhojwa o buisana le balosika, ditsala le bangwe fela ba a ka neng a itsane nabo.  Go se ka ga nna le diphoso tsa mofuta ofe mo lekwalong le.  Motlhatlhojwa a ka ya lolololo ka dikgang tse a batlang go di tlotla.  Kelelo ya dikakanyo e ngoke mmuisi go buisetsa pele go tloga kwa tshimologong go ya kwa bokhutlong.  Motlhatlhojwa a kwale aterese ya mokwadi fela.  Palo ya mafoko a lona e nne 180–200 diteng fela. Se se lebeletsweng go tswa mo motlhatlhojweng:  Aterese e le nngwe (ya mokwadi).  A tlhagise maikutlo a gagwe ka thuso/kemonokeng e a e boneng go tswa mo go morutabana.  A tlhagise ka moo thuso ya morutabana e mo tswetseng mosola ka teng le maikaelelo a gagwe ka isago.  A tlhagise ditebogo tsa gagwe ka botlalo.  Bokhutlo e nne jo bo maleba. [25] 2.2 LEKWALO LA SEMMUSO Lekwalo la semmuso ke le le kwalelwang modiredi wa setheo sengwe se se rileng. Mokwadi o kopa sengwe e ka nna phatlhatiro kgotsa thuso ya mokgwa mongwe: a ka ngongorega, a akgola kgotsa a gomotsa mo maemong a mangwe. Palo ya mafoko a lona e nne 180–200 diteng fela. Dintlha tse di tshwanetseng go elwa tlhoko fa go tshwaiwa lekwalo la semmuso:  Lekwalo le, le lekhutshwane, le na le dintlhakgolo ka ga se se batliwang kgotsa se se kopiwang.  Ditlhokego tse di farologaneng tsa lekwalo la semmuso di tlhagisiwe ka tlhomamo.  Diaterese di nne pedi, ya mokwadi le ya moamogedi.  Leba kgankgolo e e leng maitlhomo a gago.  Puo e tlhamalale.  Le supe bokhutlo jo bo tlhamaletseng bo latelwe ke sefane le ditlhakaina tsa mokwadi. Kwalololo e ileditswe"